ddrg/super_eurlex huggingface dataset:
Kommissionens direktiv 2003/29/EF

af 7. april 2003

om fjerde tilpasning til den tekniske udvikling af Rådets direktiv 96/49/EF om indbyrdes tilnærmelse af medlemsstaternes lovgivning om transport af farligt gods ad jernbane

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/49/EF af 23. juli 1996 om indbyrdes tilnærmelse af medlemsstaternes lovgivning om transport af farligt gods ad jernbane(1), senest ændret ved Kommissionens direktiv 2001/6/EF(2), særlig artikel 8, og

ud fra følgende betragtninger:

(1) I bilaget til direktiv 96/49/EF nævnes reglementet for international befordring af farligt gods med jernbane, alment kendt under navnet RID, i udgaven gældende fra den 1. juli 2001.

(2) RID ajourføres hvert andet år. Som følge heraf træder den ændrede udgave i kraft fra den 1. januar 2003 med en overgangsperiode frem til den 30. juni 2003.

(3) Det er derfor nødvendigt at ændre bilaget til direktiv 96/49/EF.

(4) Foranstaltningerne i dette direktiv er i overensstemmelse med udtalelse fra det udvalg for transport af farligt gods, der er nævnt i artikel 9 i direktiv 96/49/EF -

UDSTEDT FØLGENDE DIREKTIV:

Artikel 1

Bilaget til direktiv 96/49/EF affattes således:

"BILAG

Bestemmelserne i "reglementet for international befordring af farligt gods med jernbane" (RID), der optræder som bilag I til appendiks B til Cotif, i udgaven gældende fra den 1. januar 2003, dog således at udtrykkene "kontraherende part" og "staterne eller jernbanerne" erstattes med "medlemsstat".

Ændringerne til 2003-udgaven af RID offentliggøres, så snart teksten foreligger på alle de officielle fællesskabssprog."

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. juli 2003. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft dagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 7. april 2003.

På Kommissionens vegne

Loyola De Palacio

Næstformand

(1) EFT L 235 af 17.9.1996, s. 25.

(2) EFT L 30 af 1.2.2001, s. 42.
Kommissionens direktiv 2003/16/EF

af 19. februar 2003

om tilpasning til den tekniske udvikling af bilag III til Rådets direktiv 76/768/EØF om indbyrdes tilnærmelse af medlemsstaternes lovgivning om kosmetiske midler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler(1), senest ændret ved Kommissionens direktiv 2003/1/EF(2), særlig artikel 8, stk. 2,

efter høring af Den Videnskabelige Komité for Kosmetiske Produkter og andre Forbrugsvarer end Levnedsmidler (SCCNFP), og

ud fra følgende betragtninger:

(1) Ifølge Den Videnskabelige Komité for Kosmetiske Produkter og andre Forbrugsvarer end Levnedsmidler (SCCNFP) kan moskusxylen (Musk xylene) anvendes i kosmetiske midler op til en maksimal dagligt teoretisk absorberet dosis på ca. 10 μg/kg/dag uden fare for sundheden, dog ikke i produkter til mundhygiejne.

(2) Ifølge SCCNFP kan moskusketon (Musk ketone) anvendes i kosmetiske midler op til en maksimal dagligt teoretisk absorberet dosis på ca. 14 μg/kg/dag uden fare for sundheden, dog ikke i produkter til mundhygiejne.

(3) Indtil afslutningen af risikovurderingen af disse to stoffer i overensstemmelse med Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer(3), blev disse to stoffer midlertidigt frem til den 28. februar 2003 optaget i bilag III, del 2, i direktiv 76/768/EØF.

(4) Da risikovurderingen endnu ikke er blevet afsluttet i overensstemmelse med ovennævnte forordning, bør perioden for optagelse af moskusxylen og moskusketon i bilag III, del 2, i direktiv 76/768/EØF derfor forlænges.

(5) De i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af Direktiverne om Fjernelse af Tekniske Hindringer for Handelen med Kosmetiske Midler -

UDSTEDT FØLGENDE DIREKTIV:

Artikel 1

For løbenummer 61 og 62 i bilag III, del 2, spalte g, i direktiv 76/768/EØF, ændres datoen ">TABELPOSITION>

28.2.2003" til ">TABELPOSITION>

30.9.2004".

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 28. februar 2003. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 3

Dette direktiv træder i kraft på tredjedagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 19. februar 2003.

På Kommissionens vegne

Erkki Liikanen

Medlem af Kommissionen

(1) EFT L 262 af 27.9.1976, s. 169.

(2) EFT L 5 af 10.1.2003, s. 14.

(3) EFT L 84 af 5.4.1993, s. 1.
Kommissionens direktiv 2003/80/EF

af 5. september 2003

om fastlæggelse i bilag VIIIa til Rådets direktiv 76/768/EØF af et symbol til angivelse af kosmetiske midlers holdbarhedstid

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler(1), senest ændret ved Europa-Parlamentets og Rådets direktiv 2003/15/EF(2),

under henvisning til direktiv 2003/15/EF, særlig artikel 1, nr. 11), og

ud fra følgende betragtninger:

(1) For at forbedre kvaliteten af de oplysninger, der stilles til forbrugernes rådighed, bør kosmetiske midler forsynes med en mere nøjagtig angivelse af deres holdbarhedstid.

(2) Kosmetiske midler, hvis mindsteholdbarhed er over 30 måneder, skal forsynes med en angivelse af, i hvor lang tid de kan anvendes efter åbningen uden fare for forbrugeren.

(3) I henhold til artikel 6, stk. 1, litra c), i direktiv 76/768/EØF angives denne oplysning med et symbol efterfulgt af tidsrummet (måneder og/eller år).

(4) De i dette direktiv fastsatte foranstaltninger er i overensstemmelse med udtalelse fra Det Stående Udvalg for Kosmetiske Produkter -

UDSTEDT FØLGENDE DIREKTIV:

Artikel 1

I bilag VIIIa til direktiv 76/768/EØF indsættes det symbol, der er anført i bilaget til nærværende direktiv.

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 11. september 2004. De meddeler straks Kommissionen teksten til disse bestemmelser og en sammenligningstabel, som viser sammenhængen mellem de pågældende bestemmelser og nærværende direktiv.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 3

Dette direktiv træder i kraft på tredjedagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 5. september 2003.

På Kommissionens vegne

Erkki Liikanen

Medlem af Kommissionen

(1) EFT L 262 af 27.9.1976, s. 169.

(2) EUT L 66 af 11.3.2003, s. 26.

BILAG

Symbol, der viser en åben cremebeholder, jf. artikel 6, stk. 1, litra c), i Rådets direktiv 76/768/EØF(1).

>PIC FILE= "L_2003224DA.002802.TIF">

(1) EFT L 262 af 27.9.1976, s. 169, som senest ændret ved artikel 1, nr. 3), i direktiv 2003/15/EF.
Kommissionens direktiv 2003/120/EF

af 5. december 2003

om ændring af direktiv 90/496/EØF om næringsdeklaration af levnedsmidler

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/496/EØF af 24. september 1990 om næringsdeklaration af levnedsmidler(1), særlig artikel 5, stk. 2,

efter høring af Den Videnskabelige Komité for Levnedsmidler, og

ud fra følgende betragtninger:

(1) Ved Kommissionens beslutning 2003/867/EF(2) blev det tilladt at markedsføre salatrimtyper som ny levnedsmiddelingrediens i henhold til Europa-Parlamentets og Rådets forordning (EF) nr. 258/97(3), senest ændret ved forordning (EF) nr. 1882/2003(4), til brug i energireduceret bagværk og konfekture.

(2) Den Videnskabelige Komité for Levnedsmidler bemærkede i sin udtalelse af 13. december 2001 om sikkerhedsvurdering af salatrim som en ny levnedsmiddelingrediens til brug som energireduceret fedtstofalternativ, at salatrim har et energiindhold på 5-6 kcal/g.

(3) Ifølge de eksisterende bestemmelser skulle energiindhold for salatrim, der betragtes som fedtstoffer, beregnes ved at anvende omregningsfaktoren for fedt, som er fastsat i artikel 5, stk. 1, i direktiv 90/496/EØF, nemlig 9 kcal/g. Anvendelse af denne omregningsfaktor på et produkts deklarerede energiindhold ville give et forkert billede af produktets reducerede energiindhold, der er opnået ved anvendelse af salatrim ved fremstillingen, og det ville således medføre, at forbrugeren ikke blev fuldt ud informeret. Det er derfor nødvendigt at vedtage den omregningsfaktor for salatrim, der passer til beregning af fødevarers deklarerede energiværdi.

(4) De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE DIREKTIV:

Artikel 1

Følgende indsættes i artikel 5, stk. 1, i direktiv 90/496/EØF:

">TABELPOSITION>"

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme nærværende direktiv senest den 31. juli 2004. De meddeler straks Kommissionen teksten til disse bestemmelser og en sammenligningstabel, som viser sammenhængen mellem de pågældende bestemmelser og nærværende direktiv.

Når medlemsstaterne vedtager disse bestemmelser, skal de indeholde en henvisning til nærværende direktiv, eller de skal ved offentliggørelsen ledsages af en sådan henvisning. Medlemsstaterne fastlægger reglerne for denne henvisning.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af nærværende direktiv.

Artikel 3

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 5. december 2003.

På Kommissionens vegne

David Byrne

Medlem af Kommissionen

(1) EFT L 276 af 6.10.1990, s. 40.

(2) EUT L 326 af 13.12.2003, s. 32.

(3) EFT L 43 af 14.2.1997, s. 1.

(4) EUT L 284 af 31.10.2003, s. 1.
Kommissionens direktiv 2003/46/EF

af 4. juni 2003

om ændring af direktiv 2001/32/EF for så vidt angår visse beskyttede zoner, som er udsat for særlige plantesundhedsrisici i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(1), senest ændret ved Kommissionens direktiv 2003/22/EF(2), særlig artikel 2, stk. 1, litra h), første afsnit,

under henvisning til anmodning fra Grækenland, og

ud fra følgende betragtninger:

(1) Grækenland har siden 1993 været anerkendt som en beskyttet zone med hensyn til Gonipterus scutellatus Gyll., først ved Kommissionens direktiv 92/76/EØF(3) og derefter ved Kommissionens direktiv 2001/32/EF af 8. maj 2001 om anerkendelse af beskyttede zoner, som er udsat for særlige plantesundhedsrisici i Fællesskabet, og om ophævelse af direktiv 92/76/EØF(4), senest ændret ved direktiv 2003/21/EF(5).

(2) På grund af en materiel fejl ved udarbejdelsen af direktiv 2003/21/EF om ændring af direktiv 2001/32/EF blev Grækenland ikke nævnt i den ændrede tekst i forbindelse med Gonipterus scutellatus Gyll. Grundene til, at Grækenland blev anerkendt som beskyttet zone med hensyn til Gonipterus scutellatus Gyll., er dog stadig gyldige.

(3) Direktiv 2001/32/EF bør derfor ændres i overensstemmelse hermed.

(4) De i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -

UDSTEDT FØLGENDE DIREKTIV:

Artikel 1

Bilaget til direktiv 2001/32/EF ændres som angivet i bilaget til nærværende direktiv.

Artikel 2

Medlemsstaterne vedtager og offentliggør senest den 15. juni 2003 de nødvendige love og administrative bestemmelser for at efterkomme dette direktiv. De underretter straks Kommissionen herom.

De anvender disse bestemmelser fra den 16. juni 2003.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. Medlemsstaterne fastsætter de nærmere regler for henvisningen.

Artikel 3

Dette direktiv træder i kraft på tredjedagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 4. juni 2003.

På Kommissionens vegne

David Byrne

Medlem af Kommissionen

(1) EFT L 169 af 10.7.2000, s. 1.

(2) EUT L 78 af 25.3.2003, s. 10.

(3) EFT L 305 af 21.10.1992, s. 12.

(4) EFT L 127 af 9.5.2001, s. 38.

(5) EUT L 78 af 25.3.2003, s. 8.

BILAG

I bilaget til direktiv 2001/32/EF affattes teksten i højre kolonne under litra a), punkt 7, således:

">TABELPOSITION>".
Kommissionens direktiv 2003/104/EF

af 12. november 2003

om godkendelse af isopropylester af hydroxysubstitueret methionin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 82/471/EØF af 30. juni 1982 om visse produkter, der anvendes i foderstoffer(1), senest ændret ved direktiv 1999/20/EF(2), særlig artikel 6, og

ud fra følgende betragtninger:

(1) I direktiv 82/471/EØF er det fastsat, at ændringer af direktivets bilag, som skal foretages af hensyn til den videnskabelige eller tekniske udvikling, fastsættes efter proceduren i artikel 13.

(2) Der er blevet indgivet en ansøgning om godkendelse af isopropylester af hydroxysubstitueret methionin, der tilhører gruppen af "substituerede aminosyrer", jf. bilaget til direktiv 82/471/EØF.

(3) Den Videnskabelige Komité for Foder afgav den 25. april 2003 en udtalelse om anvendelsen af dette produkt i foderstoffer, og den konkluderede, at isopropylester af hydroxysubstitueret methionin ikke frembyder nogen risiko for dyrs eller menneskers sundhed eller for miljøet.

(4) Vurderingen af ansøgningen om godkendelse af isopropylester af hydroxysubstitueret methionin viser, at dette produkt opfylder betingelserne i artikel 6, stk. 2, i direktiv 82/471/EØF, på de vilkår, der er beskrevet i bilaget til dette direktiv. Produktet bør derfor tillades.

(5) De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE DIREKTIV:

Artikel 1

Bilaget til direktiv 82/471/EØF ændres som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 20. maj 2004. De meddeler straks Kommissionen teksten til disse bestemmelser og en sammenligningstabel, som viser sammenhængen mellem de pågældende bestemmelser og dette direktiv.

2. Når medlemsstaterne vedtager disse love og bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. Medlemsstaterne fastlægger reglerne for denne henvisning.

3. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på syvendedagen efter offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 12. november 2003.

På Kommissionens vegne

David Byrne

Medlem af Kommissionen

(1) EFT L 213 af 21.7.1982, s. 8.

(2) EFT L 80 af 23.3.1999, s. 20.

BILAG

Følgende indsættes i bilaget til direktiv 82/471/EØF i listen over substituerede aminosyrer under overskriften "4.1. Substitueret methionin":

">TABELPOSITION>"
Kommissionens direktiv 2003/7/EF

af 24. januar 2003

om ændring af betingelserne for tilladelse til anvendelse af canthaxanthin i foderstoffer i henhold til Rådets direktiv 70/524/EØF

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved Kommissionens forordning (EF) nr. 1756/2002(2), særlig artikel 9r, og

ud fra følgende betragtninger:

(1) Tilsætningsstoffet canthaxanthin er i henhold til direktiv 70/524/EØF tilladt på visse betingelser.

(2) Den Videnskabelige Komité for Levnedsmidler konkluderede i 1997, at der for mennesker kunne fastsættes en acceptabel daglig indtagelse (ADI) af canthaxanthin på 0,03 mg/kg kropsvægt.

(3) På grundlag af Den Videnskabelige Komité for Levnedsmidlers revision af ADI har Den Videnskabelige Komité for Foder genbehandlet canthaxanthinniveauerne i foder til laksefisk, slagtekyllinger og æglæggende høner med henblik på at garantere forbrugernes sikkerhed. Den Videnskabelige Komité for Foder har udtalt, at forbrugernes sikkerhed garanteres ved, at maksimumsindholdet af canthaxanthin fastsættes til 25 mg/kg foder til laksefisk og slagtekyllinger og til 8 mg/kg foder til æglæggende høner.

(4) Det er nødvendigt at ændre de eksisterende tilladelser vedrørende canthaxanthin for i højere grad at beskytte forbrugernes sundhed.

(5) De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE DIREKTIV:

Artikel 1

Betingelserne for tilladelse til at anvende canthaxanthin [E 161g] i foderstoffer ændres som angivet i bilaget til dette direktiv.

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. september 2003. De underretter straks Kommissionen herom.

Medlemsstaterne anvender disse bestemmelser fra den 1. december 2003.

Disse love og administrative bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Medlemsstaterne meddeler Kommissionen de nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Udfærdiget i Bruxelles, den 24. januar 2003.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 265 af 3.10.2002, s. 1.

BILAG

>TABELPOSITION>
Følgende artikel indsættes:

»Artikel 18b

1. Uanset de perioder, der er fastsat i stk. 2, og for så vidt dette ikke skaber væsentlig konkurrenceforvridning, skal medlemsstater, der har særlige vanskeligheder i forbindelse med anvendelsen af de nye minimumsafgiftssatser, indrømmes en overgangsperiode indtil den 1. januar 2007, navnlig for at undgå at bringe prisstabiliteten i fare.

2. Republikken Cypern bør gives tilladelse til at anvende en overgangsperiode indtil den 1. januar 2008 til at tilpasse den cypriotiske afgiftssats for dieselolie og petroleum anvendt i motorkøretøjer til den nye minimumsafgiftssats på 302 EUR pr. 1 000 liter og indtil den 1. januar 2010 til at nå op på 330 EUR. Afgiftssatsen for dieselolie og petroleum anvendt i motorkøretøjer må imidlertid ikke være lavere end 245 EUR pr. 1 000 liter fra den 1. maj 2004.

Republikken Cypern kan anvende en overgangsperiode indtil den 1. januar 2010 til at tilpasse den cypriotiske afgiftssats for blyfri benzin anvendt i motorkøretøjer til den nye minimumsafgiftssats på 359 EUR pr. 1 000 liter. Afgiftssatsen for blyfri benzin må imidlertid ikke være lavere end 287 EUR pr. 1 000 liter fra den 1. maj 2004.

3. I de fastsatte overgangsperioder mindsker medlemsstaterne gradvis deres respektive forskelle i forhold til de nye minimumsafgiftssatser. Når forskellen mellem den nationale afgiftssats og minimumsafgiftssatsen ikke overstiger 3 % af minimumsafgiftssatsen, kan den pågældende medlemsstat dog vente til udgangen af perioden med at justere sin nationale afgiftssats.«
2)

Bilag A affattes således: »BILAG A KAPITEL I Rådets direktiv 2002/99/EF af 16. december 2002 om dyresundhedsbestemmelserne for produktion, tilvirkning, distribution og indførsel af animalske produkter til konsum (28). Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (29). KAPITEL II Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, til direktiv 89/662/EØF, og for så vidt angår patogener, i direktiv 90/425/EØF (30). Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (31).
32004L0004R(01)

Berigtigelse til Kommissionens direktiv 2004/4/EF af 15. januar 2004 om ændring af direktiv 96/3/EF om fritagelse af bulktransport af flydende olier og fedtstoffer ad søvejen fra visse bestemmelser i Rådets direktiv 93/43/EØF om levnedsmiddelhygiejne (EUT L 15 af 22.1.2004)



EU-Tidende nr. L 081 af 19/03/2004 s. 0092 - 0092
Berigtigelse til Kommissionens direktiv 2004/2/EF af 9. januar 2004 om ændring af Rådets direktiv 86/362/EØF, 86/363/EØF og 90/642/EØF for så vidt angår maksimalgrænseværdier for fenamiphos

(Den Europæiske Unions Tidende L 14 af 21. januar 2004)

Side 15, i anden kolonne "Fenamiphos (sum af fenamiphos og dets sulphoxid og sulphan udtrykt som fenamiphos)" ud for "Gulerødder":

i stedet for:

>TABELPOSITION>

læses:

>TABELPOSITION>.